Балаклава, фантомка или скијашка маска је поткапа која покрива целу главу осим делова који излажу цело лице или само горњи део лица и каткад очи и уста или само очи. Може служити као капа и као шал. Назив "„балаклава“" потиче од имена града Балаклаве на полуострву Крим, где су британске снаге за време Кримског рата користиле фантомку како би се британски војници могли заштитити од оштре зиме.